section_heading: Gospodarstvo
paragraph_text: Općina je kompletno elektrificirana i pokrivena telefonskom mrežom, a vodovodna mreža postoji u naseljima Otrić-Seoci i Kobiljača dok je pred samim dovršetkom izgradnja vodovodne mreže za naselja Mali Prolog i Pozla Gora kao i za buduću Poslovnu zonu Pojezerje, koja se nalazi na području naselja Pozla Gora, uz državnu cestu D-62 (Metković-Vrgorac) i u zoni odvojka za koridor Vc.